Ľudmila Babjaková

JUDr. Ľudmila Babjaková (* 14. august 1950, Slovensko) je slovenská sudkyňa, ktorá je predsedníčkou občianskoprávneho senátu Krajského súdu v Košiciach. 
Od 19. januára 2011 bola členkou Súdnej rady SR. 26. septembra 2012 ju spolu s Jozefom Vozárom a Alexandrom Bröstlom vláda Roberta Fica odvolala.

Aktívne pôsobila v Združení sudcov Slovenska, z ktorého v roku 2006 vystúpila. Je signatárom sudcovskej iniciatívy Za otvorenú justíciu.

Jej manželom je bývalý sudca Ústavného súdu SR JUDr. Juraj Babjak. V roku 2009 obaja dostali ocenenie Biela vrana, ktoré udeľuje Aliancia Fair-play a VIA IURIS.

Ministerka spravodlivosti SR jej prerušila výkon funkcie s účinnosťou od 15. februára 2012.

Profesné pôsobenie
 1973 - ukončenie štúdia na Právnickej fakulte UK v Bratislave
 1975 - justičná čakateľka
 1976 - 1980 sudkyňa na Okresnom súde v Žiari nad Hronom 
 1980 - 2000 sudkyňa na Krajskom súde v Banskej Bystrici
 od 2000 - sudkyňa na Krajskom súde v Košiciach
Celý čas pôsobí na občiansko-právnom úseku.

Referencie

Narodenia v 1950
Slovenskí sudcovia
Laureáti Bielej vrany